بەکرێگیراوەکان (فیلمی ٢٠١٠)
بەکرێگیراوەکان فیلمێکی ئەکشنی ئەمریکییە لە ساڵی ٢٠١٠ بەرھەمھێنراوە. نووسەری فیلمەکە دەیڤد کالاھام و سیلڤستەر ستالۆنە، و لە دەرھێنانی ستالۆنە، کە ڕۆڵی سەرەکی دەبینێت لەگەڵ ئەستێرە سینەمایییەکان وەک جەیسن ستەیتم، جیت لی، دۆڵف لەندەگرین، ڕاندی کوتور، تێری کروز، ستۆن ئۆستن، میکی ڕۆرک. فیلمەکە لە ١٣ی ئابی ٢٠١٠ لە ئەمریکا بڵاوکرایەوە. یەکەم بەشە لە زنجیرەی فیلمی بەکرێگیراوەکان.

فیلمەکە باس لە کۆمەڵێک بەکرێگیراوی ھەڵبژاردە دەکات کە ئەرکێک بۆ لە دەسەڵات لابردنی دیکتاتۆرێکی ئەمریکای لاتینە کە لەلایەن بریکارێکی پێشووی سی ئای ئەیەوە بێ بەزەییانە کۆنترۆڵ کراوە.

چیرۆک 
بەکرێگیراوەکان، کۆمەڵێک بەکرێگیراوی ھەڵبژاردەن کە لە نیو ئۆرلیانس دان، بۆ ڕزگارکردنی بارمتەکان لە کەشتییەکی چەتە سۆماڵییەکان، کە بەرەو کەنداوی عەدەن بڵاوەبوون. تیمەکە پێکھاتووە لە ڕابەر باڕنی ڕۆس، پسپۆڕی چەقۆ لی کریسمەس، ھونەرمەندی جەنگی یین یانگ، جەنگاوەری سەربازی گوننەر جێنسن، پسپۆڕی چەک ھێل سیزر و پسپۆڕی بواری وێرانکردنی ڕێگا. جێنسن تەقە دەکات و بەو ھۆیە زیانی گیانی لە چەتەکان دەدات، پاشان ھەوڵی ھەڵواسینی چەتەیەک دەدات، بەڵام یانگ دەیوەستێت کاتێک ڕۆس و تیمەکە ساردیان دەکەنەوە ڕۆس بە دوودڵی لە تیمەکە دەریدەکات. دواتر کریسمەس ناڕەحەتە لە دۆزینەوەی ھاوڕێ کچەکەی لەیسی، بۆ پیاوێکی تر بەجێی ھێشت.

بەژداربووەکان 

 سیلڤستەر ستالۆنە وەک باڕنی ڕوس
 جەیسن ستەیتم وەک لی کریسمەس
 جیت لی وەک یین یانگ
 دۆڵف لەندەگرین وەک گونەر جێنسن
 ستۆن ئۆستن وەک دان پەین
 ئارنۆڵد شوارزنێگەر وەک ترێنت
 تێری کروز وەک ھێڵ سیزر
 برووس ویلیس (بەڕێز قەشە)
 ڕاندی کۆتور وەک تۆڵ ڕۆد
 داڤید زیاس وەک جەرەناڵ گارزا
 جیسێڵ ئیتێ وەک ساندرا
 کاریزما کارپێنتەر وەک لەیسی
 میکی ڕۆک وەک تۆڵ
 ئیریک ڕۆبێرتس وەک جەیمس مانڕۆ
 گاری دانێڵس وەک زە برێت

بەرھەمھێنان

گەشەپێدان 
لە ناوەڕاستی ساڵی ٢٠٠٥ دا، نووسەر دەیڤد کالاھام یەکەم ڕەشنووسی کاری فیلمێکی بە پێشنیاری بەکرێگیراوەکان بە ناونیشانی "بێرۆ" پێشکەش بە [[وارنەر برۆس]] کرد، وەک بەشێک لە مامەڵەی "پابەندبوونی کوێرانە"ی خۆی لەگەڵ ستۆدیۆ لەو کاتەدا. کالاھام دوو جاری تر بە دەقەکەیدا چووەوە و لە سەرەتای ساڵی ٢٠٠٦ دا سێیەم پێداچوونەوەی کۆتایی خۆی پێشکەش کرد.

داڕشتن 
ژان کلۆد ڤەن دام لەلایەن ستالۆنەوە ڕۆڵی پێشکەش کرا، بەڵام ڕەدیکردەوە چونکە ھەستی کرد ھیچ ناوەڕۆک و گەشەپێدانێک بۆ کارەکتەر نییە. ستالۆن وتی کە ڤەن دام پێی وتوە کە پێویستە «ھەوڵ بدات خەڵک لە ناوەندی باشوور ڕزگار بکات».

وێنەگرتن 
بەرھەم ھێنانی فیلم لە ٣ی ئازاری ٢٠٠٩ دەستی پێکرد، کە بودجەکەی ٨٢ ملیۆن دۆلارە.

وێنەگری سەرەکی دوای ٢٥ ڕۆژ لە ڕیۆ دێ ژانێرۆ و چەند شوێنێکی دیکەی بەرازیل دەستی پێکرد، لەوانە منگاراتیبا، نیترۆی، گوانبارا بەی، کۆلۆنیا جولیانۆ مۆریرا و پارک لیج. وێنەگرتنی سەرەتای فیلمەکە لە ٢٥ی نیسان کۆتایی ھات بەڵام لە ١١ی ئایار دا بەردەوام بوو، لە ئێلموود و نیو ئۆرلیانز، لویزیانا، لەوانە گەڕەکی فەرەنسی، شەقامی باشووری پیتەرس، فۆرت ماکۆمب، شەقامی کلایبۆرن و ئۆڤەرپاسی نێوان ویلایەتەکان ١٠. وێنەگرتنەکە لە ١ی تەممووز کۆتایی ھات، بەڵام لە ٢٧ی تشرینی یەکەم دا دیمەنی ھەڵگرتنەوە لە کەنیسەیەک لە لۆس ئەنجلس لە کالیفۆرنیا بە نیشاندانی ستالۆن و شوارزنێگەر و ویلیس (کە دووانیان بەبێ قەرەبوو کردنەوە ئەو دیمەنە ئەنجام دەدەن).

لە ھاوینی ٢٠١٠ کۆمپانیای بەڕازیلی (o2 فیلم) بەیاننامەیەکی بڵاوکردەوە و ڕایگەیاند کە ھێشتا زیاتر لە ٢ ملیۆن دۆلاری ئەمریکی قەرزاری ئەو فیلمە بووە.

میوزیک 

ئاوازدانەر برایان تایلەر لە ماڵپەڕی فەرمی خۆیدا ڕایگەیاند، کە بۆ نووسینی موزیکی سەرەتای فیلمەکە بەکرێ گیراون تایلەر پێشتر لەگەڵ ستالۆن لە فیلمی ڕامبۆ لە ساڵی ٢٠٠٨ کاری کردووە.

بڵاوکردنەوە

شانۆیی 
فیلمەکە لە ڕێکەوتی ٢٣ی نیسانی ٢٠١٠ بۆ بڵاوکردنەوەی دیاریکرا، بەڵام دواتر بۆ ماوەی ٤ مانگ تا ١٣ی ئاب دواخرا بۆ ئەوەی کاتی بەرھەمھێنان درێژ بکرێتەوە. لە ١٧ی ئازاری ٢٠١٠ دا پۆستەری فەرمی نێودەوڵەتی بۆ فیلمەکە دەرچوو. تڕایلەری پڕۆمۆ لە ئابی ٢٠٠٩دا بە ئۆنلاین دزەی کرد. دوای نزیکەی دوو مانگ لە دزەکردنی تڕەیەلەرەکە، بەفەرمی بە ئۆنلاین دەرچوو. ترایلەری پرۆمۆکە لەلایەن ستالۆنەوە دەستکاری کرا و لە فیستیڤاڵی فیلمی ڤینیسیا نمایش کرا لە ١ی نیسانی ٢٠١٠، بەفەرمی ترایلەری شانۆیی بۆ فیلمەکە دەرکرا. فیلمەکە لە ٣ی ئابی ٢٠١٠ دا فەرشی سووری ھۆڵیوودی خۆی ھەبوو.

پێشوازیکردن

پلیتفڕۆشتن 
فیلمەکە لە یەکەم ڕۆژی بڵاوکردنەوەی لە ٣٬٢٧٠ شانۆدا بەخشکرا، کە بە بەدەستھێنانی #١٠ خاڵ لە پێڕستی «گەورەترین بڵاوکراوە سەربەخۆکانی ھەموو کات» (لە بۆکس ئۆفیس مۆجۆ). ٣٤٬٨ ملیۆن دۆلاری لە کۆتایی ھەفتەی بڵاوکردنەوەی دا بەدەستھێنا و لە یەک شوێنی پلیت فڕۆشتن لە ویلایەتە یەکگرتووەکان لە ڕۆژی دەرچونیدا فیلمەکە بڕی ٣٬١٣ ملیۆن دۆلاری لە فرۆشتندا دەستکەوتووە.

'''بەکرێگیراوەکان''' لە لووتکەی بۆکس ئۆفیسی ئەمریکا مانەوە لە کۆتایی ھەفتەی دووەمیدا، کە کۆی کۆتایی ھەفتەکە نزیکەی ١٧ ملیۆن دۆلارە.

تا ١٧ی کانوونی یەکەمی ٢٠١٠، فیلمەکە بڕی (٥٢٤، ٠٦٨ ،١٠٣) ملیۆن دۆلاری لە ئەمریکا و (٨٧٠، ٤٠١، ١٧١) ملیۆن دۆلار لە بۆکس ئۆفیسی نێودەوڵەتیدا، بڕی (٣٩٤، ٤٧٠، ٢٧٤) ملیۆن دۆلاری لە جیھاندا بە دەستکەوتوە.

ئەنجامەکان و سەرلەنوێ دروستکردنەوە 
بەکرێگیراوەکان ٢ لە ١٧ی ئابی ٢٠١٢ وەک بەشی دووەمی بەکرێگیراوەکان بڵاو کرایەوە فیلمەکە بڕی ٣١٥ ملیۆن دۆلار داھاتی ھەبوو و ڕەخنەیەکی زۆری لێگیرا لەلایەن ڕەخنەگرانەوە.

بەکرێگیراوەکان ٣ لە ١٥ی ئابی ٢٠١٤ وەک سێیەم بەشی بەکرێگیراوەکان بڵاوکرایەوە فیلمەکە ٢١٤٬٧ ملیۆن دۆلار داھاتی ھەبووە.

سەرچاوەکان

بەستەرە دەرەکییەکان 

 
 
 
 

فیلمە ئەمریکییەکان
فیلمە سەرکێشییەکانی دەیەی ٢٠١٠
فیلمەکان بە زمانی ئینگلیزی
فیلمەکانی لاینز گەیت ئینتەرتەینمنت
فیلمەکانی ٢٠١٠
فیلمەکان بە زمانی ئینگلیزی لە دەیەی ٢٠١٠
فیلمە ئەمریکییەکانی دەیەی ٢٠١٠
فیلمە جەنگییەکانی دەیەی ٢٠١٠
فیلمە ئەکشنییە ھەستبزوێنە ئەمریکییەکان
فیلمە ئەمریکییەکان دەربارەی تۆڵەسەندنەوە
فیلمەکان دەربارەی بەکرێگیراوەکان
فیلمەکان کە لەلایەن برایەن تایلەر تۆمارکراون
فیلمەکان لە لۆس ئەنجلۆس دانراون
فیلمەکان بە سیناریۆی سیلڤستەر ستالۆن
بەکرێگیراوەکان (زنجیرەفیلم)
فیلمە سەرکێشییە جەنگییەکان
فیلمەکان کە لەلایەن ئاڤی لێرنەر بەرھەمھێنراون
ئەو فیلمانەی لە وڵاتێکی خەیاڵی ڕوودەدەن
فیلمەکانی نو ئیمەیج